[סימן ב׳: תיקון כתב טענות](https://he.wikisource.org/wiki/%D7%AA%D7%A7%D7%A0%D7%95%D7%AA_%D7%A1%D7%93%D7%A8_%D7%94%D7%93%D7%99%D7%9F_%D7%94%D7%90%D7%96%D7%A8%D7%97%D7%99" \l "%D7%A4%D7%A8%D7%A7_%D7%96_%D7%A1%D7%99%D7%9E%D7%9F_%D7%91)

[91](https://he.wikisource.org/wiki/%D7%AA%D7%A7%D7%A0%D7%95%D7%AA_%D7%A1%D7%93%D7%A8_%D7%94%D7%93%D7%99%D7%9F_%D7%94%D7%90%D7%96%D7%A8%D7%97%D7%99#%D7%A1%D7%A2%D7%99%D7%A3_91).

הוראה לתקן [96] [תיקון: תשנ״א־3]

(א)

בית המשפט או הרשם רשאי, בכל עת, להורות כי יימחק או יתוקן כל ענין בכתב טענות שאין בו צורך או שהוא מביש או עלול להפריע לדיון הוגן בתובענה, לסבכו או להשהותו. כמו כן רשאי בית המשפט או הרשם להורות על מחיקה או על תיקון של כתב טענות שלא קויימו לגביו הוראות תקנות אלה.

(ב)

בעל דין לא יהא רשאי לבקש מבית המשפט או מהרשם לתת הוראה כאמור בתקנת משנה (א) אלא אם כן פנה לבעל דינו, תוך חמישה עשר ימים מיום המצאת כתב ההגנה האחרון או התשובה, לפי המאוחר, בבקשה למחוק או לתקן את הענין או את כתב הטענות.

[92](https://he.wikisource.org/wiki/%D7%AA%D7%A7%D7%A0%D7%95%D7%AA_%D7%A1%D7%93%D7%A8_%D7%94%D7%93%D7%99%D7%9F_%D7%94%D7%90%D7%96%D7%A8%D7%97%D7%99#%D7%A1%D7%A2%D7%99%D7%A3_92).

רשות לתקן [97] [תיקון: תשנ״א־3]

בית המשפט או הרשם רשאי, בכל עת, להתיר לכל אחד מבעלי הדין לשנות או לתקן את כתבי טענותיו בדרך ובתנאים הנראים צודקים, וכל תיקון כזה ייעשה לפי הצורך, כדי שבית המשפט יוכל להכריע בשאלות שהן באמת השאלות השנויות במחלוקת בין בעלי הדין. תיקון של טענה עובדתית או הוספתה, טעונים הגשת תצהיר המאמת את העובדות.

[93](https://he.wikisource.org/wiki/%D7%AA%D7%A7%D7%A0%D7%95%D7%AA_%D7%A1%D7%93%D7%A8_%D7%94%D7%93%D7%99%D7%9F_%D7%94%D7%90%D7%96%D7%A8%D7%97%D7%99#%D7%A1%D7%A2%D7%99%D7%A3_93).

הגשת כתב טענות מתוקן [98]

כתב טענות מתוקן יוגש תוך חמישה עשר ימים, אם לא קבע בית המשפט או הרשם מועד אחר.

[94](https://he.wikisource.org/wiki/%D7%AA%D7%A7%D7%A0%D7%95%D7%AA_%D7%A1%D7%93%D7%A8_%D7%94%D7%93%D7%99%D7%9F_%D7%94%D7%90%D7%96%D7%A8%D7%97%D7%99#%D7%A1%D7%A2%D7%99%D7%A3_94).

תשובה לכתב טענות מתוקן [99] [תיקון: תשנ״א־3]

הגיש בעל דין כתב טענות מתוקן, ישיב עליו בעל הדין שכנגד, או יתקן בלי נטילת רשות, את כתב טענותיו הוא, תוך הזמן העומד לרשותו אותה שעה להגשת כתב טענותיו או תוך חמישה עשר ימים מיום שהומצא לו כתב הטענות המתוקן, הכל לפי התאריך המאוחר יותר, אם לא קבע בית המשפט או הרשם מועד אחר. תיקון של טענה עובדתית או הוספתה, טעונים הגשת תצהיר המאמת את העובדות.

[95](https://he.wikisource.org/wiki/%D7%AA%D7%A7%D7%A0%D7%95%D7%AA_%D7%A1%D7%93%D7%A8_%D7%94%D7%93%D7%99%D7%9F_%D7%94%D7%90%D7%96%D7%A8%D7%97%D7%99#%D7%A1%D7%A2%D7%99%D7%A3_95).

באין תשובה לתיקון [100]

הגיש בעל הדין שכנגד את כתב טענותיו לפני שהומצא לו התיקון, ואינו משיב לתיקון או אינו מתקן את כתב טענותיו תוך הזמן האמור, רואים אותו כאילו הוא מסתמך על כתב טענותיו המקורי כתשובה לתיקון.

[96](https://he.wikisource.org/wiki/%D7%AA%D7%A7%D7%A0%D7%95%D7%AA_%D7%A1%D7%93%D7%A8_%D7%94%D7%93%D7%99%D7%9F_%D7%94%D7%90%D7%96%D7%A8%D7%97%D7%99#%D7%A1%D7%A2%D7%99%D7%A3_96).

כשאין מתקנים לאחר צו [101]

בעל דין שהשיג צו המתיר תיקון ולא תיקן לפיו תוך המועד שנקבע לכך, לא יתירו לו לתקן לאחר תום המועד האמור אלא אם כן בית המשפט או הרשם האריך את המועד.

הסיפור שיעזור לזכור:

שופט מאושר (שופט או רשם רשאים לאשר) זורק גרעין של פרי (שאין בו צורך) על בעל הדין לידו, איש ביישן (מביש) שמתעצבן ומתחיל להפריע לדיון (הפרעה לדיון הוגן).

בצד השני של האולם ליד קיר (הצד שכנגד) מראים בידיהם 15 אצבעות , שלוש פעמים חמסה... שהם מבינים (שהם צרכים להגיב תוך 15 יום).

לאולם נכנס שופט נוסף לבוש בבגד ים (שנוי במחלוקת... כי צריך להכריע בדברים השנויים במחלוקת) ומגיש תצהיר שכתוב עלי 'אימות עובדות' (כי צריך להוכיח שיש אמת בטענות החדשות)

התובע הביישן גם מסמן בידיו חזרה: "או.קיי – 15 יום" (תדוה חדשה תוך 15 יום)

כעת דמיינו הקפאה בזמן של בית המשפט... ואחרי שחוזרים הכל אבוד כי א. לא השיבו לתיקון, ב: פספס ב 15 יום... ולכן זה כאילו זה כתב הטענה המקורי